रोस्तोव. विश्व कप के ग्रुप एफ में मैक्सिको ने अपने दूसरे मुकाबले में दक्षिण कोरिया को 2-1 से हराया। इस जीत के साथ मैक्सिको की टीम प्री-क्वार्टरफाइनल में पहुंच गई है जबकि, कोरिया की टीम विश्व कप से बाहर हो गई। मैच के 24वें मिनट में बॉक्स के अंदर दक्षिण कोरिया के खिलाड़ी जांग के हाथ से गेंद लगी। जिसके बाद रेफरी ने मैक्सिको को पेनल्टी दे दी। कार्लोस वेला ने 26वें मिनट में पेनल्टी से गोल कर दिया। कार्लोस 2010 के बाद विश्व कप में पेनल्टी से गोल करने वाले पहले मैक्सिकन खिलाड़ी हैं। आखिरी बार कॉटेमोक ब्लांको ने फ्रांस के खिलाफ ऐसा किया था। वेला के बाद जेवियर हर्नांडेज ने 66वें मिनट में टीम के लिए दूसरा गोल किया। कोरिया के लिए एकमात्र गोल एच एम सोन ने 90+3 मिनट में किया।